钦定古今图书集成/明伦汇编/氏族典/第160卷 > 韩恒
## 钦定古今图书集成/明伦汇编/氏族典/第160卷 > 韩恒

按《晋书慕容儁载记》，“韩恒，字景山，灌津人也。父默，以
学行显名。恒少能属文，身长八尺一寸，博览经籍，无
所不通。永嘉之乱，避地辽东。廆既逐崔毖，复徙昌黎，
召见嘉之，拜参军事。咸和中，宋该等建议，以廆立功
一隅，勤诚王室，宜表请大将军燕王之号。廆纳之，命
群僚博议，咸以为宜。恒驳之，廆不平，出为新昌令。皝”
为镇军，复参军事，迁营丘太守，政化大行。儁为大将
军，征拜谘议参军，加扬烈将军。儁僭位，与李产俱傅
东宫，从太子入朝，儁顾谓左右曰：“此二傅一代伟人，
未易继也。”其见重如此。